تورکیه رادیو تلویزیون قورومو (ت.ر.ت) سایه‌سینده قاچقین‌لارین سسی دونیادا داها گوج‌لو چاتاجاق.
ت.ر.ت بلگه‌سل فیلم‌لر، آنیماسیون فیلم‌لری و اوزه ل پروقرام‌لارلا سوریه-لی قاچقین‌لارین سسی اولا‌جاق.
بو ساحه‌ده آپاریلا‌جاق ایشلرله علاقه‌دار ت.ر.ت ایله تورکیه نین طبیعی فلاکت‌لر و فوق العاده حال‌لار ایداره‌سی (آفاد) آراسیندا امکداش‌لیق پروتوکولو ایمضالاندی.
پروتوکول چرچیوه‌سینده آفاد-ین سوریه-لی قاچقین‌لار اوچون گؤردوگو ایشلرTRT World  واسطه‌سی ایله اولوسلار آراسی عالمده تانیدیلا‌جاق.
دوشرگه‌لرده یاشانان‌لار، دوغوم‌لار، اؤلوم‌لر، یاش‌لی قاچقین‌لارین حکایه‌لری، تحصیل و ساغلیق فعالیت‌لری چرچیوه‌سینده آفاد-ین یاردیم‌لاری ت.ر.ت-نین حاضیرلایاجاغی بلگه‌سل فیلم‌لرین موضوسو اولا‌جاق.
یاشانان آجیلار سوریه‌لی اوشاق‌لارین گؤزوندن آنلاتیلاجاق.
ت.ر.ت سوریه-لی قهرمان اوشاق‌دان بحث ائدن آنیماسیون فیلمی حاضرلایا‌جاق و بو فیلم واسطه‌سیله اوشاق‌لار فلاکت و مصیبت لر باره‌سینده معلومات‌لانا‌جاق‌لار.
ت.ر.ت-نین باش مودیری شنول گؤکا ایمضا مراسیمینده کی نطق‌ینده امکداشلیغین اهمیتین‌دن دانیشدی، ایمضا‌لانان پروتوکولون بون‌دان سونرا گؤروله‌جک گؤزل ایشلره وسیله اولاجاغینی قئید ائتدی.
گؤکا سؤزونه بئله داوام ائتدی:" بو پروتوکولون یاراداجاغی ایمکان‌لارلا هم موختلیف قوروم‌لاری ایشلریمیزه جلب ائده بیله‌جییک، هم ده خصوصیله، قاچقین‌لارلا باغلی ایشلری داها دئتال‌لی بیر شکیلده بوتون دونیایا چات‌دیرا بیله‌جییک" دئدی.
آفاد-ین رهبری مهمت خالص بیلدن ت.ر.ت-نین هر ساحه‌ده آفاد-ین یانیندا اولدوغونو قئید ائده‌رک، بو پروتوکول ایله بون‌دان سونرا گؤروله‌جک ایشلرین داها دونزنلی بیر شکیل آلاجاغینی وورغولادی: " تخمینن 6 ایلدیر کی، جمهور باشقانیمیزین آچیق قاپی سیاستی ایله 3 میلیونا یاخین قاچقینا ائو صاحب‌لیگی ائدیریک. بوتون تشکیلات‌لاریمیزلا، خالقیمیزلا مظلوم‌لارین یانینداییق، اما گؤرولن ایشلرین دونیا‌داکی عکس-صداسی‌نین چوخ یاخشی اولدوغونو دئیه بیلمرم. بون‌دان سونرا، اینشاللاه، ت.ر.ت بونونلا باغلی مسئولیتی بوینونا آلا‌جاق. بو ایستیقامت‌دکی ایشلریمیزدن‌دن بوتون دونیا خبردار اولما‌لی‌دیر دئیه دوشونورم" دئدی.
